Ole Josefson Hestenes

Ole Josefson Hestenes (født 31. oktober 1822 på Hestenesøyra, død 16. januar 1895 på Føleide på Vereide) var en norsk lokalpolitiker, bonde, klokker, kirkesanger og lærer fra Gloppen kommune. Han var ordfører i Gloppen kommune i Sogn og Fjordane først i tre perioder fra 1870 til 1883, og ble deretter varaordfører til ordfører Jakob J. Myklebust. I 1886 ble Breim egen kommune, og Jakob Myklebust ble den nye kommunens første ordfører. Ole Hestenes tok da over som ordfører i Gloppen, og satt i ytterligere i to perioder fra 1886 til 1893.

Bakgrunn 
Hestenes flyttet fra gården på Hestenesyra, og kjøpte seg i 1860 et bruk på Føleide, nord for Vereide. Han arbeidet der som klokker og kirkesanger i Vereide kirke. I 1850 giftet han seg med Johanne Fjellestad (1816–1950). De fikk 4 barn. Yngste sønn, Ole Andreas Hestenes (f. 1858), flyttet til Utvik i Stryn kommune. Han ble en sentral skikkelse i Nordfjord Indremisjon, og bidro spesielt i etableringen av Nordfjord folkehøgskole på Vereide i 1923.

Se også 
 Liste over kjente personer fra Gloppen kommune
 Liste over ordførere i Gloppen

Eksterne lenker 
 NRK: «Ordførarar i Gloppen kommune»

Ordførere i Gloppen
Norske pedagoger
Personer fra Gloppen kommune
Fødsler i 1822
Dødsfall i 1895